stanford-oval/wikipedia huggingface dataset:
מסכת עירובין
הערות שוליים

↑  אולם ישנה דעה חולקת המובאת בגמרא (עירובין מט א, וברש"י שם דיבור המתחיל עירוב שמו), הסוברת שהטעם שנקרא עירוב הוא מפני שמטרתו היא שיהיו כולם מעורבים ומרוצים בו, שלא ימחה זה בחבירו, אלא שותפות נוחה ועריבה
↑  זוהר ר"מ כי תצא רעו, א.
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| --- | --- |
בקרת זהויות :  NLI: 987007286644405171  VIAF: 174103641   WorldCat (עם VIAF): 174103641
2011 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 2011  באסטרונאוטיקה |  |
< · 2009 · 2010 — 2011 — 2012 · 2013 · >  פורטל מדעי החלל
בערך זה מצוינים אירועים בולטים שהתרחשו במהלך שנת 2011 ונוגעים לתחום האסטרונאוטיקה.
אירועים בולטים

במהלך השנה בוצעו 84 שיגורים, מהם 31 (כ-37%) על ידי רוסיה
18 במרץ – הגשושית מסנג'ר של נאס"א הפכה לחללית הראשונה בתולדות האנושות שנכנסה למסלול אליפטי סביב כוכב חמה.
18 במרץ – הגשושית ניו הורייזונס של נאס"א חלפה על פני מסלולו של כוכב הלכת אוראנוס.
8 ביולי – שוגרה מעבורת חלל למשימתה האחרונה, STS-135.
16 ביולי – הגשושית שחר אשר שוגרה לחלל ב-2007 הגיעה לאסטרואיד 4 וסטה.
5 באוגוסט – סוכנות נאס"א הצהירה, שהמקפת MRO של הסוכנות אשר מקיפה את כוכב הלכת מאדים הצליחה לצלם תמונות העשויות להעיד על המצאות מים נוזליים בכוכב הלכת.
5 באוגוסט – סוכנות נאס"א שיגרה לחלל את הגשושית ג'ונו לחקר כוכב הלכת צדק.
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | חללית | צוות בשיגור | מועד נחיתה | צוות בנחיתה | זמן טיסה | הערות |
| 24 בפברואר  21:53:24 UTC | ארצות הברית STS-133 | סטיבן לינדזי  אריק בואי  ניקול סטוט אלווין דרו  מייקל באראט  סטיבן בואן | 20 במרץ  16:58:14 UTC | סטיבן לינדזי   אריק בואי   ניקול סטוט   אלווין דרו   מייקל באראט   סטיבן בואן | 12 יממות ו-19 שעות | משימה 39 ואחרונה של מעבורת החלל דיסקברי. חיבור לתחנת החלל הבין-לאומית, הבאת אספקה וחלקים חדשים לתחנת החלל |
| 4 באפריל  22:18:20 UTC | רוסיה סויוז TMA-21 | אלכסנדר סאמוקוטייב  אנדריי בוריסנקו ארצות הברית רון גארן | 16 בספטמבר   03:59:39 UTC | אלכסנדר סאמוקוטייב   אנדריי בוריסנקו  ארצות הברית רון גארן | 165 יממות ו-6 שעות | חיבור לתחנת החלל הבין-לאומית עם חברי משלחת מס' 27, חללית חירום |
| 16 במאי  12:56:28 UTC | ארצות הברית STS-134 | מארק קלי  גרגורי ג'ונסון  מייקל פינק איטליה רוברטו ויטורי  אנדרו פוסטל  גרגורי שמיטוף | 1 ביוני  06:35 UTC | מארק קלי   גרגורי ג'ונסון   מייקל פינק  איטליהרוברטו ויטורי   אנדרו פוסטל   גרגורי שמיטוף | 15 יממות ו-18 שעות | משימה 25 ואחרונה של מעבורת החלל אנדוור. חיבור לתחנת החלל הבין-לאומית, הבאת אספקה וחלקים חדשים לתחנת החלל |
| 7 ביוני  20:12 UTC | רוסיה סויוז TMA-02M | סרגיי וולקוב יפן סאטושי פורוקאווה  ארצות הברית מייקל פוסום | 22 בנובמבר   02:26 UTC | סרגיי וולקוב  יפן סאטושי פורוקאווה  ארצות הברית מייקל פוסום | 167 יממות ו-6 שעות | חיבור לתחנת החלל הבין-לאומית עם חברי משלחת מס' 28, חללית חירום |
| 8 ביולי  15:29 UTC | ארצות הברית STS-135 | כריסטופר פרגוסון  דאגלס הארלי   סנדרה מגנוס רקס ולהיים | 21 ביולי  06:35 UTC | כריסטופר פרגוסון   דאגלס הארלי   סנדרה מגנוס   רקס ולהיים | 12 יממות ו-18 שעות | משימה 33 ואחרונה של מעבורת החלל אטלנטיס. חיבור לתחנת החלל הבין-לאומית, הבאת אספקה וחלקים חדשים לתחנת החלל |
| 14 בנובמבר  09:57 UTC | רוסיה סויוז TMA-22 | אנטון שקאפלרוב  אנטולי איוואנישין ארצות הברית דניאל ברבנק | 27 באפריל 2012   11:45 UTC | אנטון שקאפלרוב   אנטולי איוואנישין  ארצות הברית דניאל ברבנק | 163 יממות ו-3 שעות | חיבור לתחנת החלל הבין-לאומית עם חברי משלחת מס' 29, חללית חירום |
| 21 בדצמבר  15:19 UTC | רוסיה סויוז TMA-03M | אולג קונוננקו הולנד אנדרה קויפרס ארצות הברית דונלד פטיט | 1 ביולי 2012   08:14 UTC | אולג קונוננקו  הולנד אנדרה קויפרס  ארצות הברית דונלד פטיט | 192 יממות ו-19 שעות | חיבור לתחנת החלל הבין-לאומית עם חברי משלחת מס' 30, חללית חירום |
חקר גרמי השמיים

| 0 | 1 | 2 | 3 |
| --- | --- | --- | --- |
| מועד שיגור | חללית | מטרה | פעילות במהלך שנת 2011 |
| 15 באוקטובר 1997 | האיחוד האירופיארצות הברית קאסיני-הויגנס | חקר שבתאי וסביבתו | 11 בינואר - מעבר 76 ק"מ מריאה,  1 באוקטובר - מעבר 99 ק"מ מאנקלדוס,  12 בדצמבר - מעבר 99 ק"מ מדיוני |
| 7 בפברואר 1999 | ארצות הברית סטארדאסט | חקר שביט | 9 בינואר - מעבר בכ-181 ק"מ משביט טמפל 1 |
| 2 ביוני 2003 | ארצות הברית מארס אקספרס | חקר מאדים וסביבתו | 15 בפברואר - מעבר בכ-100 ק"מ מפובוס |
| 3 באוגוסט 2004 | ארצות הברית מסנג'ר | חקר כוכב חמה וסביבתו | 18 במרץ - מעבר למסלול סביב כוכב לכת |
| 17 בפברואר 2007 | ארצות הברית תמיס 1 | חקר מערכת השמש | 9 בינואר - שינוי מסלול ומעבר לנקודת LL2, ‏ 27 ביוני - שינוי מסלול נוסף |
| 17 בפברואר 2007 | ארצות הברית תמיס 2 | חקר מערכת השמש | 17 ביולי - שינוי מסלול |
| 27 בספטמבר 2007 | ארצות הברית שחר | חקר אסטרואידים | 16 ביולי - מעבר למסלול סביב וסטה |
| 8 ביוני 2010 | הרפובליקה העממית של סין צ'אנג-אה 2 | חקר הירח | 8 ביוני - שינוי מסלול ומעבר לנקודת לגראנז' L2 |
| 5 באוגוסט | ארצות הברית ג'ונו | חקר צדק | הגיע ליעד בשנת 2016 |
| 10 בספטמבר | ארצות הברית GRAIL | חקר הירח | 31 בדצמבר - מעבר למסלול סביב הירח |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| רוסיה | 32 | 28 | 4 |  |
| ארצות הברית | 18 | 17 | 1 |  |
| יפן | 3 | 3 | 0 |  |
| הרפובליקה העממית של סין | 19 | 18 | 0 |  |
| האיחוד האירופי | 7 | 7 | 0 |  |
| הודו | 3 | 3 | 0 |  |
| Sea Launch | 1 | 1 | 0 |  |
| איראן | 1 | 1 | 0 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| רוסיהקזחסטן קוסמודרום בייקונור | 25 | 23 | 2 |  |
| רוסיה קוסמודרום פלסצק | 6 | 4 | 2 |  |
| רוסיה קוסמודרום סבובודני | 0 | 0 | 0 |  |
| רוסיה אתר שיגורים יאסני | 1 | 1 | 0 |  |
| ארצות הברית נמל החלל קייפ קנוורל | 7 | 7 | 0 |  |
| ארצות הברית מרכז החלל קנדי | 3 | 3 | 0 |  |
| ארצות הברית מתקן הטיסות וולופס | 0 | 0 | 0 |  |
| ארצות הברית בסיס חיל האוויר ונדנברג | 6 | 5 | 1 |  |
| ארצות הברית נמל החלל האזורי המרכז-אטלנטי | 1 | 1 | 0 |  |
| ארצות הברית נמל החלל הפסיפי - אלסקה | 1 | 1 | 0 |  |
| ארצות הברית אתר ניסויים רייגן | 0 | 0 | 0 |  |
| צרפת מרכז החלל הגיאני | 7 | 7 | 0 |  |
| יפן מרכז החלל אוצ'ינורה | 0 | 0 | 0 |  |
| יפן מרכז החלל טנגשימה | 3 | 3 | 0 |  |
| הרפובליקה העממית של סין מרכז שיגורי הלוויינים ג'יוצ'ואן | 6 | 5 | 1 |  |
| הרפובליקה העממית של סין מרכז שיגור הלוויינים שיצ'אנג | 9 | 9 | 0 |  |
| הרפובליקה העממית של סין מרכז שיגור הלוויינים טאיואן | 4 | 4 | 0 |  |
| הודו מרכז החלל שריחאריקוטה | 3 | 3 | 0 |  |
| Sea Launch | 1 | 1 | 0 |  |
| איראן מרכז החלל סמנאן | 1 | 1 | 0 |  |
| ישראל בסיס פלמחים | 0 | 0 | 0 |  |
| קוריאה הדרומית מרכז החלל נרו | 0 | 0 | 0 |  |
הערות שוליים

↑  שוחרר למסלול על ידי משלחת מס' 28 באוגוסט 2011
↑  שוחרר למסול ב-24 בינואר 2012 על ידי משלחת מס' 30 לתחנת החלל הבין-לאומית
↑  מהם 4 בעזרת משגר שנבנה באוקראינה
↑  כולל 2 שיגורים בעזרת משגר תוצרת רוסיה
1 2  מיזם בין לאומי שהשתמש במשגר מתוצרת אוקראינה
↑  שימוש במשגר של האיחוד האירופי ורוסיה
נחיתת מעבורת חלל ממשימה האחרונה
STS-127

STS-127, היא המשימה ה-127 בתוכנית מעבורות החלל של נאס"א, המריאה ב-15 ביולי 2009 אחרי שתוכננה להמריא ביוני אותה שנה ומאז נדחה שיגורה 6 פעמים. שניים מהעיכובים נבעו מדליפה של גז מימן בזמן התדלוק וארבעה מפאת מזג האוויר. המעבורת נחתה במרכז החלל קנדי ב-31 ביולי.
מטרות הטיסה היו להשלים הרכבת מודול "קיבו" של חחנת החלל, להחליף חלק מחברי משלחת מס' 20 לתחנת החלל בין-לאומית ולשחרר למסלול מספר לוויינים.
הצוות

צוות המעבורת נבחר ב־11 בפברואר 2008.
מפקד: ארצות הברית מארק פולנסקי
טייס: ארצות הברית דוגלאס הרלי
מומחה משימה: ארצות הברית כריסטופר קסידי
מומחה משימה: ארצות הברית תומאס מרשברן
מומחה משימה: ארצות הברית דייוויד וולף
מומחית משימה: קנדה ז'ולי פאייט (סוכנות החלל הקנדית)
מהנדס טיסה וקצין מדע: ארצות הברית טימותי קופרה - בהמראה בלבד
מהנדס טיסה: יפן קואיצ'י וקאטה
הצוות > צוות גיבוי

ארצות הברית טימותי קרימר
המשימה

משימה זו הביאה אל תחנת החלל הבינלאומית את החלק החשוף של מודול הניסויים היפני "קיבו", הכולל לוח ועליו מותקנים ניסויים שונים, וכן חלק נוסף של מודול הלוגיסטיקה עבור הניסויים היפניים בתחנה. בכך הושלם הקומפלקס היפני בתחנה. זוהי הטיסה ה-29 של מעבורת חלל אל התחנה.
האסטרונאוטים גם החליפו שש סוללות על קורה P6 של התחנה, והביאו מספר חלקי חילוף. המעבורת גם שיגרה שני מיקרו-לוויינים של מעבדת המחקר של הצי האמריקאי, המיועדים לבצע מחקרים על צפיפות האטמוספירה, ולשמש מטרות מבחן למערכות עקיבה קרקעיות, ושני מיקרו לוויינים של סטודנטים באוניברסיטאות מטקסס.
זוהי טיסתם הראשונה לחלל של הרלי, קסידי, מרשברן וקופרה. פאייט כבר הייתה על תחנת החלל הבינלאומית בשנת 1999, במשימה STS-96, בשלבי בנייתה הראשונים. היא אמורה להפעיל את הזרוע הרובוטית של התחנה, אף היא מתוצרת קנדה, במהלך המשימה. היא גם שימשה כמהנדסת הטיסה של המעבורת.
במשימה זו, לראשונה, היו שני קנדים על תחנת החלל הבינלאומית - ז'ולי פאייט, ורוברט ת'ירסק, ששוגר אל התחנה במשימת סויוז TMA-15 ב-27 במאי 2009. ביחד עם ששת אנשי הצוות של התחנה, היו עליה מספר שיא של 13 טייסי חלל - 11 אסטרונאוטים ושני קוסמונאוטים.
המשימה > שלבים מקדימים

ב-31 במאי 2009 הועברה המעבורת מכן שיגור B39 (מקום בו נערכו בה תיקונים) לכן השיגור A39 ממנו תוכנן לשגרה. תנאי מזג אוויר גרועים מנעו את השיגור הראשון ומאז נדחה השיגור עוד מספר פעמים.
המשימה > יום הטיסה הראשון

ב-15 ביולי 2009 בשעה 18:30 לפי שעון מזרח ארצות הברית (01:03 של ה-16 בחודש לפי שעון ישראל), שוגרה מעבורת החלל אנדוור, ערב יום השנה ה-40 לשיגור ההיסטורי של אפולו 11, החללית המאוישת הראשונה שנחתה על הירח. במהלך השיגור, מצלמות מעקב זיהו מספר שברים נופלים משכבת הבידוד שעל מכל הדלק החיצוני של המעבורת, ופוגעים במגן החום שעל גחון המעבורת. אירועים אלה הם שיגרתיים בשיגורי המעבורת, והמהנדסים יבדקו אם הם גרמו לנזק משמעותי או לא.
המשימה > יום הטיסה השני

במהלך היום התברר שהשברים שנפלו ממכל הדלק, ניתקו ממנו לאורך מספר שברי אורך בשכבת הבידוד, תבנית שלא נראתה בשיגורים קודמים. בעת ההתפרקות, המעבורת כבר הייתה בגובה בו האוויר דליל מכדי שהשברים יצברו תנופה ויגרמו לנזק, אך ייתכן ששיגורים קרובים יידחו עד שהתופעה תיבדק. מלבד זאת, היום הוקדש לסריקה חיצונית של מגן החום בעזרת חיישני לייזר שהותקנו על הזרוע הרובוטית של המעבורת, נוהל קבוע מאז אסון מעבורת החלל קולומביה.
המשימה > יום הטיסה השלישי

המעבורת אנדוור עגנה בתחנת החלל בשעות אחה"צ (שעון קיץ מזרח ארה״ב) של יום שישי, 17 ביולי. העגינה בוצע למודול "הרמוני". בעותה עת התחנת החלל פעלה משלחת מס' 20 לתחנת החלל בין-לאומית. הצוהר בין שני הרכבים נפתח כשעתיים מאוחר יותר. במקרה, זהו יום השנה ה-34 לעגינה הראשונה של חללית אפולו אמריקאית עם חללית סויוז רוסית, במשימת אפולו-סויוז.
בשעות הערב הפעילה המעבורת, המחוברת לתחנת החלל, את מנועיה, כדי להרים את תחנת החלל למסלול גבוה בכ-1.6 ק"מ, על מנת להתחמק מפיסת אשפת חלל שזוהתה על ידי מכ"ם קרקעי במסלול קרוב מדי למסלול התחנה, ואשר היה עלול לפגוע בה בשעות המוקדמות של היום הבא.
בסוף היום עברו האסטרונאוטים וולף וקופרה לישון במנעל האוויר "קווסט" בלחץ אוויר נמוך יותר, כדי להרגיל את גופם ללחץ הנמוך יותר שבחליפות החלל. ביום הבא הם עתידים לצאת לפעילות חוץ רכבית כדי להתקין את הרכיב היפני החדש שהביאה המעבורת לתחנת החלל.
המשימה > יום הטיסה הרביעי

בפעילות חוץ רכבית שנמשכה חמש שעות וחצי, התקינו האסטרונאוטים וולף וקופרה את הרכיב האחרון של מעבדת החלל היפנית קיבו, שהביאה עמה המעבורת. במשימה סייעו להם אסטרונאוטים אחרים, שהפעילו את הזרועות הרובוטיות של המעבורת והתחנה. לאחר מכן פנו להתקנת משטחי אחסון לחלקי חילוף על חלקה החיצוני של התחנה, ביניהם משטח אחסון שהובא במשימה STS-119, אך באותה משימה לא הצליחו לפרוס אותו. הפעם, בעזרת כלי מיוחד שפותח לצורך זה, המשטח נפרס בהצלחה.
עקב מיקום שגוי של המיקרופון בקסדתו של קופרה, זרם אוויר שטף אותו במהלך הליכת החלל, וגרם לרחשי רקע. אך הדבר לא פגע בפעילות.
במהלך היום הגיע צוות הקרקע למסקנה שאין צורך לבצע בדיקה חוזרת למגן החום של המעבורת, ושברי הבידוד שנפלו ממכל הדלק החיצוני בזמן השיגור לא יצרו סיכון לשובה של המעבורת.
המשימה > ימי הטיסה החמישי והשישי

היום החמישי הוקדש להכנות לקראת היום הבא, שכללו הוצאת ציוד מתא המטען של המעבורת בעזרת הזרועות הרובוטיות של המעבורת והתחנה.
במהלך הליכת חלל שנמשכה קרוב לשבע שעות ביום הטיסה השישי, האסטרונאוטים וולף ומרשברן התקינו על הצד החיצוני של תחנת החלל את חלקי החילוף שהוצאו ביום הקודם. חלקים אלה ישמשו את התחנה לאחר תום תוכנית מעבורת החלל בשנה הבאה. מצלמה שהייתה אמורה להיות מותקנת על המעבדה היפנית במהלך הפעילות לא הותקנה עקב מחסור בזמן. בין החלקים שהותקנו מערכת קירור ומנוע רזרבי עבור הזרוע הרובוטית.
אחד משני מתקני האסלה של התחנה, שהתקלקל ביום הקודם, ואילץ את 13 אנשי הצוות להסתפק במתקן השני ובשירותים של המעבורת, תוקן במהלך הבוקר.
המשימה > ימי הטיסה השביעי והשמיני

ביום הטיסה השביעי השתמשו האסטרונאוטים בזרועות הרובוטיות כדי להעביר מנשא ניסויים יפני מתא המטען של המעבורת אל החלק החשוף של "קיבו", שהותקן מוקדם יותר. הניסויים יועברו באופן קבוע אל קיבו באחד הימים הקרובים. הם כוללים התקן תקשורת חלל, מצפה קרני רנטגן ומחקר על השפעת החלל על רכיבים אלקטרוניים.
הליכת החלל שתוכננה ליום השמיני, שנועדה להחליף חלק מן הסוללות של תחנת החלל, קוצרה עקב תקלה בחליפת החלל של קסידי. צוות הקרקע שם לב שרמות הפחמן הדו-חמצניֿ בחליפה שלו גבוהות מן הרגיל, והורו לו ולשותפו להליכת החלל, וולף, לחזור אל תוך התחנה. ככל הנראה מקור התקלה במסננים המסננים את הפחמן הדו-חמצני מן האוויר. רק שתיים מארבע הסוללות הוחלפו כתוצאה מן התקלה. משקל כל סוללה כ-166 ק"ג וגודלה כגודל מקרר ביתי.
בנוסף, הסירו האסטרונאוטים כיסויי בידוד ממספר ניסויים יפניים בחלק החיצוני של המודול היפני "קיבו", והוסיפו בידוד למספר כבלי חשמל, שיאפשרו למשימות מעבורת עתידיות להתחבר אל רשת החשמל של התחנה כדי לחסוך בסוללות של המעבורת.
זו הייתה הליכת החלל השביעית של וולף, והראשונה של קסידי.
המשימה > ימי הטיסה התשיעי והעשירי

במהלך היום התשיעי דנו האסטרונאוטים קסידי ומרשברן עם צוות הקרקע על תכנון שתי הליכות החלל הנותרות, כדי לבצע בהן את המשימות שלא בוצעו ביום הקודם עקב התקלה בחליפת החלל. בנוסף, הניסויים היפניים הותקנו באופן קבוע על חלקו החיצוני של המודול היפני "קיבו", בעזרת הזרוע הרובוטית היפנית המוצמדת למודול זה. זו הייתה הפעם הראשונה בה נעשה שימוש בזרוע היפנית.
במהלך היום הגיע צוות הקרקע למסקנה שמקור התקלה בחליפת החלל של קסידי היא פעילות נמרצת מדי, שגרמה לפליטה של פחמן דו-חמצני בכמות גדולה מכפי שהמסננים יכלו לסנן. קסידי הוא לוחם של אריות הים בעברו, ובכושר גופני גבוה מרוב האסטרונאוטים.
ביום העשירי קסידי ומרשברן יצאו מן התחנה והשלימו את החלפת הסוללות של המערך הסולרי שבקצה השמאלי של הקורה הראשית של התחנה, במהלך הליכת חלל שנמשכה יותר משבע שעות. תפקיד הסוללות הוא לספק חשמל לתחנה כאשר היא מוסתרת מן השמש על ידי כדור הארץ, והמערך הסולרי לא יכול לייצר חשמל.
המשימה > יום הטיסה השלושה עשר

במהלך הליכת חלל שנמשכה מעט פחות מחמש שעות, השלימו האסטרונאוטים קסידי ומרשברן מספר משימות שלא הספיקו לבצע בהליכות החלל הקודמות, מקוצר זמן. הם חיווטו מחדש כבלי חשמל עבור מערכת ייצוב אמריקאית, והידקו בידוד רופף על רובוט תחזוקה מתוצרת קנדה. לאחר מכן, הוסיפו שתי מצלמות אל המשטח החיצוני של המודול היפני "קיבו". כמו כן, התקינו מעקי אחיזה על המודול היפני וקשרו מספר כבלי חשמל חיצוניים.
המשימה > יום הטיסה הארבעה עשר

המעבורת עזבה את תחנת החלל, ביצעה הקפה סביבה כדי לצלם את חלקה החיצוני, והחלה בהכנות לקראת נחיתה בעוד יומיים.
המשימה > יום הטיסה החמישה עשר

במהלך יום זה ביצע צוות המעבורת סריקה חוזרת של מגן החום של המעבורת, כדי לוודא שלא נפגע מפסולת חלל או מיקרומטאוריטים במהלך השהייה בחלל. בינתיים, חללית מטען בלתי מאוישת מדגם פרוגרס הגיעה אל התחנה, לאחר ששוגרה מקוסמודרום בייקונור לפני יומיים.
המשימה > יום הטיסה השישה עשר

האסטרונאוט היפני קואיצ'י וקאטה, שבילה ארבעה חודשים וחצי על תחנת החלל ויחזור לכדור הארץ עם האנדוור, התראיין לסוכנות הידיעות Associated Press. בין היתר, דיבר על הבגדים המיוחדים שפותחו עבורו ביפן, העשויים מאריג אנטי-בקטריאלי, שמונע היווצרות ריחות רעים גם לאחר שימוש ממושך.
המעבורת שיגרה במהלך היום שני זוגות לווייני מחקר קטנים. הזוג הראשון נבנה על ידי תלמידים באוניברסיטת טקסס באוסטין ואוניברסיטת טקסס A&M, ונועד לבדוק יכולות פגישה אוטונומית. הזוג השני נבנה על ידי מעבדת המחקר של צי ארצות הברית, ונועד לבדוק את צפיפות האטמוספירה של כדור הארץ. בנוסף, נבדקו משטחי ההיגוי האווירודינמיים של המעבורת, ורקטות הניהוג שלה. רקטת ניהוג אחת לא פעלה, אך הדבר לא יפגע ביכולתה של המעבורת לנחות.
המשימה > יום הטיסה השבעה עשר

המעבורת נחתה בשלום במרכז החלל קנדי בפלורידה, ללא עיכובים, בשעה 10:48 בבוקר שעון קיץ מזרח ארצות הברית.
המשימה > פעילות חוץ רכבית

|  | אסטרונאוטים | החלה | הסתיימה | משך | המשימה |
| --- | --- | --- | --- | --- | --- |

| הליכת החלל הראשונה | דוויד וולף  טימותי קופרה | 18 ביולי  16:19 UTC | 18 ביולי 21:51 UTC | 5 שעות ו-32 דקות | תחילת הוספת חלקים נוספים למודול קיבו |
| הליכת החלל השנייה | דוויד וולף  תומאס מרשברן | 20 ביולי  15:27 UTC | 20 ביולי 22:20 UTC | 6 שעות ו-53 דקות | העברת חלקי חילול מתא המעבורת ליחידת אחסון חיצונית ESP-3. |
| הליכת החלל השלישית | דוויד וולף  כריסטופר קסידי | 22 ביולי  14:32 UTC | 22 ביולי 20:31 UTC | 5 שעות ו-50 דקות | המשך הרחבת מודול "קיבו", החלפת 2 סוללות מצברים במבנה מסבך P6 |
| הליכת החלל הרביעית | כריסטופר קסידי  תומאס מרשברן | 24 ביולי  13:54 UTC | 24 ביולי 21:06 UTC | 7 שעות ו-12 דקות | המשך סוללות מצברים במבנה מסבך P6 - הוחלפו עוד 4 יחידות |
| הליכת החלל החמישית | כריסטופר קסידי  תומאס מרשברן | 27 ביולי  11:33 UTC | 27 ביולי 16:27 UTC | 4 שעות ו-54 דקות | סיום הרחבת מודול "קיבו" |
ראו גם

משימות מעבורות החלל
הערות שוליים

↑  Donna McKinney,‏ NRL's ANDE-2 to launch aboard STS-127, באתר EurekAlert!‏ 11 במאי 2009
| משימות מעבורת החלל אנדוור |
| --- | --- | --- |
| משימות | STS-49 • STS-47 • STS-54 •STS-57 • STS-61 • STS-59 • STS-68 • STS-67 • STS-69 • STS-72 • STS-77  • STS-89 • STS-88 • STS-99 • STS-97 • STS-100 • STS-108 • STS-111 • STS-113 • STS-118 • STS-123 • STS-126 • STS-127 • STS-130 • STS-134 |  |
סופת ברקים פוגעת בכן השילוח ב-11 ביולי 2009 וגורמת לעיכוב נוסף
המעבורת בכן הניסוי B39
תמונת השיגור
תחנת החלל הבינלאומית כפי שנראתה מן המעבורת, לאחר שעזבה את התחנה. על הפנל הסולרי בצד ימין ניתן לראות את צילה של המעבורת.
מסכת מכשירין

מסכת מכשירין היא המסכת השמינית בסדר טהרות, שהוא הסדר הששי במשנה, ויש בה שישה פרקים. המסכת עוסקת בעיקר בדינים הנוגעים להכשרת מאכלים לקבל טומאה, כלומר תנאים שבהם מאכלים שבדרך כלל אינם יכולים להיטמא, יוכלו להיטמא באמצעות נוזלים הנשפכים עליהם. המילה "הכשרה" בהקשר זה אינה מתייחסת לכשרות המאכל, אלא ליצירת אפשרות חדשה באמצעות שינוי מצב המאכל.
על המסכת אין תלמוד בבלי או ירושלמי.
רקע

בספר ויקרא מובאים דיני טומאת שרץ. השרצים המטמאים מוגדרים, ומוסבר אופי פעולתם על כלים, מזון ומשקה. כך לדוגמה, שרץ שנופל לתוך כלי חרס מטמא אותו ומחייב את שבירתו. בהמשך הפרשייה התורה מבחינה בין פעולת השרץ על אוכלים יבשים ורטובים:
מִכָּל הָאֹכֶל אֲשֶׁר יֵאָכֵל אֲשֶׁר יָבוֹא עָלָיו מַיִם – יִטְמָא; וְכָל מַשְׁקֶה אֲשֶׁר יִשָּׁתֶה בְּכָל כְּלִי – יִטְמָא.

וְכֹל אֲשֶׁר יִפֹּל מִנִּבְלָתָם עָלָיו – יִטְמָא; תַּנּוּר וְכִירַיִם יֻתָּץ – טְמֵאִים הֵם וּטְמֵאִים יִהְיוּ לָכֶם.

אַךְ מַעְיָן וּבוֹר מִקְוֵה מַיִם יִהְיֶה טָהוֹר וְנֹגֵעַ בְּנִבְלָתָם – יִטְמָא.

וְכִי יִפֹּל מִנִּבְלָתָם עַל כָּל זֶרַע זֵרוּעַ אֲשֶׁר יִזָּרֵעַ – טָהוֹר הוּא.

וְכִי יֻתַּן מַיִם עַל זֶרַע וְנָפַל מִנִּבְלָתָם עָלָיו – טָמֵא הוּא לָכֶם.
כלומר מאכל מסוגל להיטמא על ידי נבלת השרץ רק כאשר הוא מורטב במים, אך מאכל שלא הורטב מעולם לאחר שנקטף מן השדה - לא נטמא ממגעו בשרץ, או מכל טומאה אחרת. תכונה זו מכונה "קבלת טומאה" - ולפי התורה כאשר נותנים מים על המאכל מכשירים אותו לקבל טומאה מכאן ולהבא, אפילו לאחר שיבשו המים.
חכמי המשנה הפשיטו את הכלל הזה והגדירו את שבעת המשקים - יין, דבש, שמן, חלב, טל, דם ומים, שמסוגלים למלא את תפקיד המים בהכשרת המאכל לקבל טומאה. בנוסף, על ידי דיוק בלשון הפסוק "כי יֻתן" הם דרשו שנתינת המים על המאכל צריכה להיות ברצון. כלומר, כדי שמאכל יוכשר לקבלת טומאה, יש צורך בגילוי דעת - ישיר או עקיף - של בעלי המאכל, שהוא מעוניין שהמאכל יירטב. הסכמה זו נקראת "רצון הבעלים".
בפרק האחרון מופיעה הדרכה לאדם ההולך לשוק, איזה מן המאכלים הורטב במהלך הטיפול בו, כגון קמח וסולת, ואיזה לא, כגון ביצים ופירות יבשים. אלו שכבר הורטבו, והוכשרו לקבל טומאה - מוחזקים כטמאים בפועל, בגלל מגעם של לקוחות שאינם מקפידים על טהרתם.
מיקומה של המסכת בסדר טהרות

לפי הקדמתו של הרמב"ם למשנה, נכון היה שלאחר מסכת נידה תופיע מסכת זבים (שכן נידה היא מקרה כללי של זוב). אך מכיוון שהקדים הכתוב בפרשת "ויהי ביום השמיני" את דיני המסכת על פי דיני זוב המופיעים בפרשת "זאת תהיה תורת המצורע", הוקדמה אף המסכת.
פרקי המסכת

כל משקה שתחילתו לרצון (שש משניות ) – "מה נחשב רצון" לעניין רצון הבעלים להכשרה לטומאה באוכלין.
זיעת בתים (אחת עשרה משניות) – הכשרה לטומאה של בריכה אליה נופלת זיעת הבעלים, דיני עיר שגרים בה ישראלים וגויים וכן דיני רוב ומיעוט באופן כללי.
שק שהוא מלא פירות (שמונה משניות) – מפרק זה ועד לפרק ו' משנה ד' חוזרת המסכת לדיון שהחל בפרק א' בעניין הכשרת אוכלין לטומאה.
השוחה לשתות (עשר משניות).
מי שטבל בנהר (אחת עשרה משניות).
המעלה פירותיו לגג (שמונה משניות) – משנה ד' בפרק מפרטת את שבעת סוגי המשקים המכשירים מאכל לקבל טומאה (טל, מים, יין, שמן, דם, חלב ודבש דבורים). בהמשך מפרטת המסכת "תולדות" למשקים שנמנו, משקאות שהם טמאים ומכשירין ומשקאות שאינם מטמאים ולא מכשירין.
בסך הכל יש במסכת 54 משניות.
מלבד הפרטים האלו, כל שאר הפרקים מגדירים מה נחשב "רצון" לעניין רצון הבעלים להכשרה לטומאה.
הערות שוליים

↑  ספר ויקרא, פרק י"א, פסוקים כ"ט–ל"ח.
↑  ספר ויקרא, פרק ט', פסוק א'
↑  ספר ויקרא, פרק י"ד, פסוק ב'
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |